Deg ukatay-a nessaweḍ ngemera-d azal n 60 n yismawen, gar-asen 27 d ismawen iḥerfiyen seg-sen 18 d ireṭṭalen, 9 n tmaziɣt. 21 d uddisen, seg-sen 15 d ireṭṭalen, 4 d isemsayen, 2 n tmaziɣt. 12 n yisuddimen seg-sen 7 n tmaziɣt, 5 d ireṭṭalen. Nga-yasen tasleḍt tasnalɣamkant, maca tazrawt-a ur temmid ara akken iwata imi aṭas n yismidgen ur d-nufi ara anamek-nsen deg yisegzawalen d tmental n usemmi-nsen dacu kan kra n yimsulɣa fkan-aɣ-d turdiwin iqerben ɣer tilawt. Deg igemmaḍ neɣ nufa-d azal n 24 n yismawen cudden ɣer umdan, azal n 11 yismawen cudden ɣer trakalt, azal n 8 n yismawen cudden ɣer waman, azal n 5 n yismawen cudden ɣer ṣṣenf n wakal, azal n 5 n yismawen cudden ɣer yimɣan, azal n 4 n yismawen cudden ɣer ṣṣenf n ṭṭjur, yiwen n yisem yeqqen ɣer yiɣarsiwen, yiwen yeqqen ɣer wussan n smana, yiwen yeqqen ɣer temslayt n warrac imectaḥ, taɣult yugten d ismawen yeqqnen ɣer umdan.